**„A vadegészségtani szakállatorvos** **szakirányú továbbképzési szak**

**képzési és kimeneti követelményei**

1. **A szakirányú továbbképzési szak megnevezése:**

Vadegészségtani szakállatorvos szakirányú továbbképzési

1. **A szakképzettség oklevélben szereplő megnevezése:**

Vadegészségtani szakállatorvos

1. **A szakirányú továbbképzés képzési területe:**

Állatorvos-tudomány

1. **A szakirányú továbbképzésre történő felvétel feltétele:**

* állatorvos-doktor mesterképzési szak osztatlan képzésben szerzett oklevél
* legalább kétéves szakmai gyakorlat

1. **A képzési idő:** 2 félév
2. **A szakképzettség megszerzéséhez összegyűjtendő kreditek száma:** 55+5 kredit
3. **A képzés során elsajátítandó kompetenciák, tudáselemek, megszerezhető ismeretek, személyes adottságok, készségek, a szakképzettség alkalmazása konkrét környezetben, tevékenységrendszerben:**

**Elsajátítandó kompetenciák, tudáselemek, megszerezhető ismeretek:**

* a vadegészségtani szakállatorvosi képzés alatt megszerzett ismeretek birtokában a végzett állatorvosok alkalmasak lesznek a vadgazdálkodásban a betegségek kártételének a csökkentésére, megelőzésére, azok elterjedésének a megelőzésére
* az elsajátított tudásanyag birtokában képesek lesznek a végzett állatorvosok a különböző betegségek diagnosztizálására, szükség esetén prevenciós terv kidolgozására. Ezeken túl a zárttéri vadtartás területén hatékony gyógykezelésre, szükség esetén mentesítésre, prevenciós tervek kidolgozására
* az egészséges táplálkozás részét képező vadhúskezelés, vadhúsalapú élelmiszer előállítás felügyeletét és a minőségbiztosítást is el tudják látni a képzett kollegák

**A szakképzettség alkalmazása konkrét környezetben, tevékenységrendszerben:**

A végzett hallgatók, korszerű tudás birtokában:

a vadászat, vadgazdálkodás állatorvosi feladatainak az ellátására

a szakigazgatás vadegészségügyi ismereteket is igénylő feladatainak ellátására;

a vadhús, mint élelmiszer és alapanyag biztonságos előállítása és forgalmazása terén

felmerülő ellenőrzési feladatok ellátására lesznek képesek.

1. **A szakképzettség szempontjából meghatározó ismeretkörök, és a főbb ismeretkörökhöz rendelt kreditértékek:**

**Szakmai alapismeretek: 19 kredit**

A vadászat és vadgazdálkodás szempontjából lényeges témakörök: vadgazdálkodás biológiai alapjai, vadászati ismeretek, vadgazdálkodási ismeretek, zárttéri vadtartás és intenzív vadgazdálkodás, vadászati jog, ökonómia és etika

**Differenciált szakmai ismeretek: 20 kredit**

A specializálódó állatorvos munkáját segítő tantárgyak: vadegészségügy, ragadozómadár egészségtan, vadászebek egészségvédelme, élelmiszerhigiénia a vadgazdálkodásban, vadhúskereskedelem

**Gyakorlatok: 16 kredit**

Vadgazdálkodási gyakorlat, vadegészségügyi gyakorlat

1. **A szakdolgozat kredit értéke: 5 kredit**